**НАСОКИ ЗА ПУБЛИЧНОСТ И ВИДИМОСТ НА БЪЛГАРСКАТА ПОМОЩ ЗА РАЗВИТИЕ**

1. **Информационните материали** използвани при изпълнение на комуникационния план по проекти за развитие, финансирани със средства по **Българското сътрудничество за развитие**, следва да съдържат ***следните задължителни елементи на визуализация***:
   1. Знамето на Р България; знамето на страната-партньор, в която се изпълнява проекта; текст на официалния език на страната партньор, запазващ смисъла на следния текст на български и английски език ***Проект /име на проекта/ се финансира със средства по Българската помощ за развитие /The project /Project Title/ is funded with the Bulgarian Development Aid*** (в случай, че името на проекта е вече упоменато в съответния материал текстът може да бъде изписан, както следва: ***Този проект е финансиран със средства по Българската помощ за развитие /This project is funded with the Bulgarian Development Aid/***); в случай, че информационните материали са предвидени за аудитория, говореща различен език от официалния език на страната-партньор, текстът може да бъде изписан на английски език, а при нужда и на езика на целевата аудитория, ако тя говори един и същи език, различен от официалния език на страната партньор.
   2. При проект, който се съфинансира и/или изпълнява едновременно от друг донор и/или международна организация изброените в т. 1.1. задължителни елементи, да бъдат съобразени и адаптирани към правилата за публичност на съфинансиращата организация, без да бъдат изпускани задължителните елементи изброени в т. 1.1.
   3. При публикации, научни издания, наръчници, инфомационни уеб страници и други, които са свързани с представяне на социологически проучвания, статистически данни, анализи и т.н., които представляват оценка и/или могат да повлияят върху аудиторията по друг начин освен да информират, представяйки факти, да бъде използван следния текст като забележка:

* *Настоящата публикация (или друг вид материал) е изготвена с финансовата подкрепа на Българската помощ за развитие. Отговорност за съдържанието носят единствено изпълнителните на проекта /име на организацията изпълнител/. При никакви обстоятелства материалите (в съответната публикация/материал) не могат да се разглеждат като отразяващи позицията на Република България и Българското сътрудничество за развитие. / This publication has been produced with the assistance of the Bulgarian Development Aid. The contents of this publication are the sole responsibility of <name of the author/contractor/implementing partner/international organisation> and can in no way be taken to reflect the views of the Bulgarian Development Cooperation and the Republic of Bulgaria.*

1. **Печатни информационни материали**
   1. ***Брошури, дипляни, листовки, плакати, информационни бюлетини, дипломи и сертификати от проведени обучения, присъствени списъци, папки, тефтери, тетрадки, блок-листа и др.*** – следва да съдържат текста, съобразен със спецификите на целевата аудитория;
   2. ***Банери и рекламни пана и др.*** – следва да съдържат всички задължителни елементи на визуализация. При тях може да се добави и наименованието на бенефициента. Бенефициентът може да постави банери или рекламни пана и др. (напр. в помещенията на институции, изпълняващи или ползващи се от резултатите от проекти финансирани със средства по Българското сътрудничество за развитие). Те се поставят в залите, където се провеждат събития по проектите – семинари, конференции, обучения, срещи и др.;
   3. ***Промоционални и рекламни материали с малък размер (химикалки, USB, ключодържатели, значки, запалки и др.)*** – предвид малката площ на печатаемото поле задължителен елемент за визуализация е текстът: Българско сътрудничество за развитие /Bulgarian Development Cooperation/ на език, съобразен със спецификите на целевата аудитория;
   4. ***Информационни табели*** – информационните табели следва да съдържат всички задължителни елементи за визуализация, като текстът се изписва задължетелно на официалния език на страната партньор и на английски език.
2. **Публични събития –** Организаторите на информационни и обучителни събития (семинари, конференции, работни срещи, информационни дни и др.), свързани с изпълнението на проекти за развитие финансирани със средства по Българското сътрудничество за развитие /Bulgarian Development Cooperation/, следва изрично да оповестяват, че съответният проект се финансира със средства по Българската помощ за развитие /Bulgarian Development Aid/, като използват горепосочените елементи на мерките за информиране и публичност. Те могат да направят това чрез поставяне на банери в залите, където се провежда мероприятието.

Всички документи, публикации и рекламно-информационни материали, свързани със събитието, трябва да отговарят на изискванията за визуализация, съгласно тези указания /прес-съобщения, сертификати за участие, рекламно-информационни карета, мултимедийни презентации, плакати и т.н/.

1. **Статии и интервюта** – При публични изяви, статии и интервюта на представители на бенефициента, свързани с проекта е необходимо да се посочи ролята на Българското сътрудничество за развитие /Bulgarian Development Cooperation/.
2. **Платени публикации и излъчвания** – /рекламни карета, рекламни спотове, заставки, репортажи, филми, PR материали и др./ следва да бъде инкорпориран текстът: ***Проект /име на проекта/ се финансира със средства по Българската помощ за развитие /The project /Project Title/ is funded with the Bulgarian Development Aid,*** като задължителен елемент за визуализация, съобразен със спецификите на целевата аудитория.
3. **Интернет**

За информацията, разпространявана по интернет на уеб страниците, включително банери, графични изображения и други визуални материали, публикувани в страниците в социалните мрежи и чрез други онлайн платформи използвани от организациите, изпълняващи проекти по българското сътрудничество за развитие, да бъде предвидено разполагането на текст „***Проект /име на проекта/ се финансира със средства по Българската помощ за развитие /The project /Project Title/ is funded with the Bulgarian Development Aid***, съобразявайки се със спецификите на комуникационния канал и аудиторията, като при възможност се разполагат знамето на Р България и знамето на страната-партньор.

1. **Информационни стикери**

При закупуване на техническо и/или офис оборудване, необходимо за изпълнението на проекта или в резултат от него, бенефициентът следва да постави стикер на подходящо място на повърхността на оборудването. На стикера трябва да бъдат визуализирани знамето на Р България, знамето на страната партньор, придружени с текс: ***Проект /име на проекта/ се финансира със средства по Българската помощ за развитие /The project /Project Title/ is funded with the Bulgarian Development Aid.***